ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2019 թվականի N-----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

«Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 23-րդ հոդվածների 3-րդ մասին համապատասխան` Հայաստանի Հանրապետության կառավարությունը ***որոշում է.***

1. «Հայաստանի Հանրապետության 2019 թվականի պետական բյուջեի մասին» Հայաս­տանի Հանրապետության օրենքում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N1515–Ն որոշման N 3, 4, 5, 11 և 12 հավելվածներում կատարել լրացումներ և փոփոխություններ` համաձայն NN 1, 2, 3, 4 և 5 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագիծը բխում է՝ Վրաստանի 10-18 տարեկան երեխաների Հայաստանի Հանրապետության «Թումո» ստեղծարար տեխնոլոգիաների կենտրոնի ամառային ճամբարին մասնակցությունն ապահովվելու անհրաժեշտությունից:

**Ընթացիկ իրավիճակը և խնդիրները**.

2019 թվականի ՀՀ պետական բյուջեի «1146 Հանրակրթության ծրագիր» ծրագրի «11016 Կրթական հաստատությունների աշակերտներին դասագրքերով և ուսումնական գրականությամբ ապահովում» միջոցառման գնման գործընթացի արդյունքում առաջացած 157432.08 հազար դրամ տնտեսված գումարից 14150.0 հազար դրամը ուղղել Վրաստանի 10-18 տարեկան երեխաների Հայաստանի Հանրապետության «Թումո» ստեղծարար տեխնոլոգիաների կենտրոնի ամառային ճամբարին մասնակցությունն ապահովվելու նպատակով:

Երևանում «Թումո» ստեղծարար տեխնոլոգիաների կենտրոնը («Սիմոնյան» կրթական հիմնադրամ ՀՄԴ) **2019թ. հուլիսի 22-ից 27-ը** կազմակերպում է ամառային ճամբար 10-18 տարեկան երեխաների համար: Ճամբարը ներառում է դասընթացներ «Երաժշտություն», «Եռաչափ մոդելավորում», «Ծրագրավորում», «Ռոբոտաշինություն», «Գրաֆիկական դիզայն», «Նկարչություն», «Լուսանկարչություն» ուղղություններով: Նախատեսվում են նաև ճանաչողական այցեր քաղաքից դուրս:

Համաձայն ՀՀ կրթության, գիտության, մշակույթի և սպորտի նախարարի և Վրաստանի կրթության, գիտության, մշակույթի և սպորտի նախարարի միջև կայացած հանդիպման ընթացքում ձեռք բերված պայմանավորվածության, «Թումո» ստեղծարար տեխնոլոգիաների կենտրոնի կողմից կազմակերպվող ամառային ճամբարին մասնակցելու նպատակով 2019 թվականին նախատեսվում է Հայաստան հրավիրել Վրաստանի 50 քաղաքացիների:

Ճամբարին մասնակցության համար մեկ անձի փաթեթի գումարը կազմում է **240,000** ՀՀ դրամ (ներառում է առավոտյան դասընթացը, այլ միջոցառումներ, սնունդ, ներքին տեղափոխություն): Հաշվի առնելով, որ ճամբարին նախատեսվում է Վրաստանի 50 քաղաքացիների մասնակցություն, «Թումո» ստեղծարար տեխնոլոգիաների կենտրոնը տրամադրում է հավելյալ 10% զեղչ մեկ փաթեթի համար, որը կկազմի **216,000** ՀՀ դրամ: Կեցության գումարը հաշվարկվում է առանձին, որը կազմում է **55,000** ՀՀ դրամ մեկ անձի հաշվարկով մեկ շաբաթվա համար:

Այսպիսով՝ Երևանում ամառային ճամբարում Վրաստանի 50 քաղաքացիների մասնակցության ընդհանուր ծախսը կազմում է **14,150.000** ՀՀ դրամ, որից **13,550.000** ՀՀ դրամը՝ մասնակցության փաթեթի ծախս, իսկ **600.000** ՀՀ դրամը՝ ճանապարհածախս (Վրաստան-Երևան-Վրաստան):

Նախահաշիվ.

1. ճամբարին մեկ շաբաթյա մասնակցության համար մեկ անձի փաթեթի գումարը ՝ 216.000 ՀՀ դրամ (10% զեղչը ներառված է),

**216.000 x 50 = 10.800.000 ՀՀ դրամ**

1. կեցության ծախսը 1 անձի մեկ շաբաթվա համար կազմում է՝ 55.000 ՀՀ դրամ,

**55.000 x 50 = 2.750.000 ՀՀ դրամ**

1. ճանապարհածախսը 50 անձի համար կազմում է՝ **600 000** ՀՀ դրամ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ընդամենը՝ 14,150.000 ՀՀ դրամ**

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում կստեղծվի հնարավորություն Վրաստանի 10-18 տարեկան երեխաների Հայաստանի Հանրապետության «Թումո» ստեղծարար տեխնոլոգիաների կենտրոնի ամառային ճամբարին մասնակցությանը:

**Այլ տեղեկություններ.**

Չկան:

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

Տ Ե Ղ Ե Կ Ա Ն Ք

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան:

ԱՄՓՈՓԱԹԵՐԹ

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը,  գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն  27.06.2019  01/8-3/10691-2019 | Առաջարկվել է.  1. Հիմք ընդունելով Բյուջետային համակարգի մասին» ՀՀ օրենքի 23-րդ հոդվածի 3-րդ մասը՝ Նախագծի հավելվածներում ավելացնել աղյուսակներ՝ ՀՀ 2019 թվականի պետական բյուջեով նախատեսված ՀՀ կառավարության պահուստային ֆոնդ գումար ուղղելու և վերջինից գումար հատկացնելու վերաբերյալ:  2. Նկատի ունենալով, որ Նախագծին կից հավելված 1-ով 1146 ծրագրի 11016 Կրթական հաստատությունների աշակերտներին դասագրքերով և ուսումնական գրականությամբ ապահովում միջոցառման բյուջետային ծախսերի տնտեսագիտական դասակարգման Ընդհանուր բնույթի այլ ծառայություններ հոդվածից նախատեսվում է իրականացնել ֆինանսական միջոցների նվազեցում, Նախագծին կից ներկայացնել նաև գնումների պլանի փոփոխություն:  3. Նախագծի Հավելված 2-ում 1148 ծրագրի 11024 «Թումո» ստեղծարար տեխնոլո­գիաների ամառային ճամբար ծրագիր» միջոցառման նկարագրությունը համապատաս­խանեցնել Հավելված 4-ում բերվածին, միաժամանակ, Նախագծին կից ներկայացնել ավելացվող գումարի մասով գնային հիմնավորումները:  4. Նախագծի հավելվածներում «ՀՀ կրթության և գիտության նախարարություն» բառե­րը փոխարինել «ՀՀ կրթության, գիտության, մշակույթի և սպորտի նախարարություն» բառե­րով։ | Ընդունվել է: | Փոփոխությունը կատարվել է: |
| ՀՀ արդարադատության նախարարություն  16.07.2019  01/27.1/15739-2019 | 1.Նախագծի 1-ին կետում անհրաժեշտ է ճիշտ նշել ՀՀ կառավարության 2018 թվականի դեկտեմբերի 27-ի թիվ 1515-Ն որոշման լրիվ անվանումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 17-րդ հոդվածի պահանջները:  2.Նախագծի 1-ին կետում «և 5 հավելվածների» բառերն անհրաժեշտ է փոխարինել «5 և 6 հավելվածների» բառերով, քանի որ նախագծում փոփոխություն և լրացում նախատեսվում է նաև թիվ 6 հավելվածում: | Ընդունվել է:  Ընդունված չի: | Փոփոխությունը կատարվել է:  Հավելվածները թվով 5 են: |